CELEX: 32007D0571
Language: mt
Date: 2007-08-21 00:00:00
Title: 2007/571/KE: Deċiżjoni tal-Kummissjoni tal- 21 ta’ Awwissu 2007 li temenda d-Deċiżjoni 2005/307/KE li tawtorizza metodi għall-gradazzjoni tal-karkassi tal-ħnieżer fil-Latvja (notifikata taħt id-dokument numru C(2007) 3915)

23.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 218/10
            
         DEĊIŻJONI TAL-KUMMISSJONI
   tal-21 ta’ Awwissu 2007
   li temenda d-Deċiżjoni 2005/307/KE li tawtorizza metodi għall-gradazzjoni tal-karkassi tal-ħnieżer fil-Latvja
   (notifikata taħt id-dokument numru C(2007) 3915)
   (It-test bil-Latvjan biss huwa awtentiku)
   (2007/571/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 3220/84 tat-13 ta’ Novembru 1984 li jiddetermina l-iskala Komunitarja għall-klassifika ta’ karkassi tal-majjali (1), u b'mod partikolari l-Artikolu 5(2) tiegħu,
   Billi:
   
               (1)
            
            
               Id-Deċiżjoni tal-Kumissjoni 2005/307/KE (2) għall-gradazzjoni tal-karkassi tal-ħnieżer fil-Latvja.
            
         
               (2)
            
            
               Il-Gvern tal-Latvja talab lill-Kummissjoni biex tawtorizza l-użu ta’ formola ġdida għall-metodu awtorizzat u ż-żewġ metodi ġodda tal-gradazzjoni tal-karkassi tal-ħnieżer u ppreżenta r-riżultati tal-provi tad-dissezzjoni fit-tieni parti tal-protokoll prevista fl-Artikolu 3(3) tar-Regolament tal-Kummissjoni (KEE) Nru 2967/85 tal-24 ta’ Ottubru 1985 li jistabbilixxi regoli dettaljati għall-applikazzjoni ta’ l-iskala Komunitarja għall-gradazzjoni tal-karkassi tal-majjal (3).
            
         
               (3)
            
            
               Eżami ta’ din it-talba wera li l-kundizzjonijiet għall-awtorizzazzjoni ta’ dawn il-metodi huma sodisfatti.
            
         
               (4)
            
            
               Il-miżuri previsti f'din id-Deċiżjoni huma skond l-opinjoni tal-Kumitat ta’ Ġestjoni tal-laħam tal-Majjal,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2005/307/KE hija emendata kif ġej:
   
               (1)
            
            
               L-Artikolu 1 jinbidel b'dan li ġej:
               “Artikolu 1
               L-użu tal-metodi li ġejjin huwa b’dan awtorizzat għall-gradazzjoni tal-karkassi tal-ħnieżer skond ir-Regolament (KEE) Nru 3220/84 fil-Latvja.
               
                           —
                        
                        
                           Il-metodu manwali (ZP) u l-metodi ta’ valutazzjoni marbuta miegħu, li d-dettalji tagħhom jinsabu fil-Parti 1 ta’ l-Anness,
                        
                     
                           —
                        
                        
                           l-apparat ‘Intrascope (Optical Probe)’ u l-metodi ta’ valutazzjoni marbuta miegħu, li d-dettalji tagħhom jinsabu fil-Parti 2 ta’ l-Anness,
                        
                     
                           —
                        
                        
                           l-apparat ‘PG 200 (Pork Grader)’ u l-metodi ta’ valutazzjoni marbuta miegħu, li d-dettalji tagħhom jinsabu fil-Parti 3 ta’ l-Anness.
                        
                     Il-metodu manwali (ZP) jista’ jiġi applikat biss fil-biċċeriji fejn ma jinqatlux aktar minn 200 ħanżir fil-ġimgħa.”
            
         
               (2)
            
            
               L-Anness mad-Deċiżjoni 2005/307/KE huwa sostitwit bl-Anness ta’ din id-Deċiżjoni.
            
         Artikolu 2
   Din id-Deċiżjoni hija indirizzata lir-Repubblika tal-Latvja.
   
      Magħmul fi Brussell, 21 ta’ Awwissu 2007.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 301, 20.11.1984, p. 1. Ir-Regolament kif l-aħħar emendat bir-Regolament (KE) Nru 3513/93 (ĠU L 320, 22.12.1993, p. 5).
   
      (2)  ĠU L 98, 16.4.2005, p. 42.
   
      (3)  ĠU L 285, 25.10.1985, p. 39. Regolament kif l-aħħar emendat bir-Regolament (KE) Nru 1197/2006 ĠU L 217, 8.8.2006, p. 6).
   
      ANNESS
      
         
            “ANNESS
            METODI GĦAL GRADAZZJONI FIL-LATVJA
            PARTI 1
            Il-metodu manwali (ZP)
            
                     
                        1.
                     
                     
                        Il-gradazzjoni tal-karkassi tal-ħnieżer għandha ssir bl-użu tal-metodu manwali (ZP).
                     
                  
                     
                        2.
                     
                     
                        Dan il-metodu jista’ jiġi implimentat bl-użu ta’ riga, u l-gradazzjoni tiġi determinata abbażi ta’ l-ekwazzjoni ta’ previżjoni. Huwa bbażat fuq il-kejl manwali mal-linja tan-nofs tal-karkassa maqsuma tal-ħxuna tax-xaħam u l-ħxuna tal-muskolu.
                     
                  
                     
                        3.
                     
                     
                        L-kontenut tad-dgħif tal-karkassi għandu jiġi kkalkulat skond il-formula li ġejja:
                        
                           
                               = 61,689 – 0,658x1 + 0,109x2
                           
                        
                        meta:
                        
                                    
                                       
                                 
                                 
                                    =
                                 
                                 
                                    il-perċentwali stmat tad-dgħif fil-karkassa,
                                 
                              
                                    x1
                                    
                                 
                                 
                                    =
                                 
                                 
                                    il-ħxuna tax-xaħam viżibbli fil-linja tan-nofs tal-karkassa maqsuma, imkejla fil-punt G - l-irqaq parti fuq il-muskolu gluteus medius (f’millimetri).
                                 
                              
                                    x2
                                    
                                 
                                 
                                    =
                                 
                                 
                                    il-ħxuna tal-muskolu viżibbli fil-linja tan-nofs tal-karkassa maqsuma, imkejla fil-punt M – it-tul bejn it-tarf tal-kranju tal-muskolu gluteus medius u t-tarf dorsali tal-kanal vertebrali (f’millimetri).
                                 
                              Il-formola għandha tkun valida għall-karkassi li jiżnu bejn 50 u 100 kilogramma.
                     
                  PARTI 2
            Intrascope (Optical Probe)
            
                     
                        1.
                     
                     
                        Il-gradazzjoni tal-karkassi tal-ħnieżer għandha ssir bl-użu ta’ l-apparat bl-isem ta' “Intrascope (Optical Probe)” prodott mill-SFK fid-Danimarka.
                     
                  
                     
                        2.
                     
                     
                        L-apparat għandu jkollu sonda f’forma eżagonali f’wisa’ massimu ta’ 12-il millimetru (u ta’ 19-il millimetru fix-xafra fin-naħa ta’ fuq tas-sonda) li fiha tieqa żgħira biex tħares minnha u sors ta’ dawl, ċilindru li jiżżerżaq ikkalibrat f’millimetri, u b'distanza ta' operazzjoni ta' bejn 8 u 50 millimetru.
                     
                  
                     
                        3.
                     
                     
                        Il-kontenut ta' dgħif tal-karkassi għandu jiġi kkalkulat skond il-formula li ġejja:
                        
                           
                               = 71,964 – 0,756x
                        
                        fejn:
                        
                                    
                                       
                                 
                                 
                                    =
                                 
                                 
                                    il-perċentwali stmat ta' dgħif xaħam fil-karkassa,
                                 
                              
                                    x
                                 
                                 
                                    =
                                 
                                 
                                    il-ħxuna tax-xaħam tad-dahar f’millimetri, imkejjel min-naħa tax-xellug tal-karkassa wara l-aħħar kustilja 6 ċm mil-linja tan-nofs tal-karkassa.
                                 
                              Il-formola għandha tkun valida għall-karkassi bil-piż bejn 50 u 100 kilogramma.
                     
                  PARTI 3
            PG 200 (Pork Grader) [Gradatur tal-majjal]
            
                     
                        1.
                     
                     
                        Il-gradazzjoni tal-karkassi tal-ħnieżer għandha ssir permezz ta’ l-apparat bl-isem ta' “PG 200 (Pork Grader)” prodott mill-SFK fid-Danimarka.
                     
                  
                     
                        2.
                     
                     
                        L-apparat għandu jiġi mgħammar b'1) tagħmir għall-kejl manwali, li għandu distanza ta’ operazzjoni bejn 9 u 150 millimetru, u 2) sistema ta' informatika li tirreġistra d-data u tikkalkula l-kontenut tad-dgħif tal-karkassa.
                     
                  
                     
                        3.
                     
                     
                        Il-kontenut tad-dgħif tal-karkassi għandu jiġi kkalkulat skond il-formula li ġejja:
                        
                           
                               = 71,938 – 0,928x1 + 0,013x2
                           
                        
                        fejn:
                        
                                    
                                       
                                 
                                 
                                    =
                                 
                                 
                                    il-perċentwali stmat tad-dgħif fil-karkassa,
                                 
                              
                                    x1
                                    
                                 
                                 
                                    =
                                 
                                 
                                    il-ħxuna tax-xaħam tad-dahar f’millimetri, imkejjel min-naħa tax-xellug tal-karkassa wara l-aħħar kustilja 7ċm mil-linja tan-nofs tal-karkassa.
                                 
                              
                                    x2
                                    
                                 
                                 
                                    =
                                 
                                 
                                    il-ħxuna tax-xaħam tad-dahar f’millimetri, imkejjel min-naħa tax-xellug tal-karkassa wara l-aħħar kustilja 7ċm mil-linja tan-nofs tal-karkassa.
                                 
                              Il-formola għandha tkun valida għall-karkassi bil-piż bejn 50 u 100 kilogramma.”